Antonov An-70
**Antonov An-70** je štvormotorové turbovrtuľové transportné lietadlo pre vojenské aj civilné účely. Vyvinuté bolo na konci 80. rokov 20. storočia v Sovietskom zväze ako náhrada za zastarávajúci Antonov An-12.

Vývoj
-----

Počiatky vývoja lietadla spadajú do polovice sedemdesiatych rokov 20. storočia, kedy vo vtedajšom Sovietskom zväze boli dané špecifikácie na stredne veľké dopravné lietadlo. V roku 1984 boli tieto požiadavky zmenené, lietadlo malo mať kratšiu dĺžku vzletu a pristátia a väčší prepravný priestor.

Po rozpade ZSSR vyzerala situácia tak, že sa hovorilo o ukončení projektu, avšak neskôr sa nástupnícke štáty Rusko, Ukrajina a Uzbekistan dohovorili, a tak 16. decembra 1994 mohol vzlietnuť prvý prototyp. Pri štvrtom skúšobnom lete 10. februára 1995 došlo k zrážke s An-72 a prototyp bol kompletne zničený.

Druhý, mierne upravený prototyp vzlietol 24. apríla 1997.

Na projekte už sa zúčastnili len Rusko a Ukrajina, neskôr z tohto projektu Rusko odstúpilo a začalo používať na prepravu nákladov lietadlo Il-76MF. O lietadlo An-70 prejavilo záujem už niekoľko krajín, avšak z obchodov zatiaľ zišlo. Antonov sa tiež zapojil do súťaže na jednotné transportné lietadlo západnej Európy, avšak v tejto oblasti zohrávajú svoju úlohu aj politické záujmy. Nemecko, ktoré zvažovalo nákup 75 Antonov An-70, sa nakoniec rozhodlo pre drahšie Airbus A400M. O An-70 mala záujem aj Armáda Českej republiky, ktorá mala prevziať tri kusy tohto lietadla, ktorý je schopný pojať napr. dve Tatry 815VVN s pohonom 6×6, desať Land Roverov alebo 2 vrtuľníky Mi-17. Táto kúpa, ktorá mala byť vykonaná v rámci deblokácie ruského zahraničného dlhu, sa však neuskutočnila.

Verzie lietadla
---------------

* **An-70** - základná verzia
* **An-70-100** - verzia s trojčlennou posádkou
* **An-77** - exportná verzia
* **An-70T** - obchodná verzia
* **An-112KC** - zamýšľaná verzia pre tankovanie paliva za letu, s výnimkou dvoch prúdových motorov z tímu US Aerospace a Antonov pre program KC-X. Americké letectvo návrh odmietlo, a odvolanie bolo neskôr stiahnuté.

Hlavné technické údaje
----------------------

Jeden z motorov Progress D-27 s protibežnými dúchadlovými vrtuľami Aerosil SV-27
* Posádka: 5
* Kapacita prepravovaných vojakov: 170
* Rozpätie: 44,06 m
* Dĺžka: 40,73 m
* Výška: 16,38 m
* Nosná plocha: 204 m²
* Hmotnosť prázdneho stroja: 73 t
* Maximálna hmotnosť nákladu: 47 t
* Maximálna vzletová hmotnosť: 135 t
* Pohonná jednotka: 4 × propfan Progress D-27
* Výkon pohonnej jednotky: 10 295 kW

### Výkony

* Cestovná rýchlosť: 750 km/h
* Maximálna rýchlosť: 780 km/h
* Dostup: 12 000 m
* Dolet: až 8 000 km v závislosti od hmotnosti nákladu (s 35 t nákladu - 5 000 km)

Zdroj
-----

*Tento článok je čiastočný alebo úplný preklad článku Antonov An-70 na českej Wikipédii.*

| * z
* d
* u
Lietadlá Antonov |
| --- |
| Dopravné | 
* An-10
* An-24
* An-28
* An-74
* An-140
* An-148
* An-158
* An-174
* An-180
* An-218

 |  |
| Transportné | 
* OKA-38
* An-2
* An-3
* An-4
* An-8
* An-12
* An-14
* An-22
* An-26
* An-32
* An-38
* An-70
* An-72
* An-112
* An-124
* An-225

 |
| Prieskumné | 
* An-6
* An-30
* An-71
* An-88

 |
| Experimentálne | 
* An-13
* SKV

 |
| Klzáky | 
* A-1
* A-2
* A-7
* A-11
* A-13
* A-15
* A-40

 |
| Ultraľahké | 
* T-2M

 |
| Neznáme | 
* An-204

 |